CELEX: 32014R0684
Language: sl
Date: 2014-06-20 00:00:00
Title: Izvedbena uredba Komisije (EU) št. 684/2014 z dne 20. junija 2014 o izdaji dovoljenja za kantaksantin kot krmni dodatek za plemenske kokoši (imetnik dovoljenja DSM Nutritional Products Ltd)  Besedilo velja za EGP

21.6.2014   
            
            
               SL
            
            
               Uradni list Evropske unije
            
            
               L 182/20
            
         IZVEDBENA UREDBA KOMISIJE (EU) št. 684/2014
   z dne 20. junija 2014
   o izdaji dovoljenja za kantaksantin kot krmni dodatek za plemenske kokoši (imetnik dovoljenja DSM Nutritional Products Ltd)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za kantaksantin. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Navedeni zahtevek se nanaša na dovoljenje za pripravek kantaksantina kot krmni dodatek za plemenske kokoši ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 12. decembra 2012 (2) navedla, da pripravek kantaksantina pod predlaganimi pogoji uporabe nima škodljivega vpliva na zdravje živali in ljudi ali na okolje ter da njegova uporaba lahko stabilizira reproduktivno zmožnost plemenskih kokoši. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka kantaksantina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal (2013); 11(1):3047.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
               
                  Mejne vrednosti ostankov v ustreznih živilih živalskega izvora
               
            
                  mg aktivne snovi/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (stabilizacija razmnoževalne sposobnosti)
                  
               
            
                  4d161g
               
               
                  DSM Nutritional Products Ltd, ki ga zastopa DSM Nutritional Products Sp. Z.o.o.
               
               
                  kantaksantin
               
               
                  
                     Sestava dodatka
                  
                  Pripravek, ki vsebuje najmanj:
                  
                               
                           
                           
                              10 % kantaksantina;
                           
                        
                               
                           
                           
                              ≤ 2,2 % etoksikvina;
                           
                        
                               
                           
                           
                              diklormetana: ≤ 10 mg/kg dodatka.
                           
                        
                     Lastnosti aktivne snovi
                  
                  kantaksantin
                  C40H52O2
                  
                  št. CAS 514-78-3
                  Analiza:najmanj 96 %
                  pridobljen s kemijsko sintezo
                  
                     Analitska metoda
                      (1)
                  
                  
                              —
                           
                           
                              Za določanje kantaksantina v krmnem dodatku: spektrofotometrija (426 nm)
                           
                        
                              —
                           
                           
                              Za določanje kantaksantina v premiksih in krmi: normalna faza tekočinske kromatografije visoke ločljivosti v povezavi z detekcijo VIS (NP-HPLC-VIS, 466 nm)
                           
                        
               
                  plemenske kokoši
               
               
                  –
               
               
                  6
               
               
                  6
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri toplotni obdelavi.
                           
                        
                              2.
                           
                           
                              Mešanica iz različnih virov kantaksantina ne presega 6 mg/kg popolne krmne mešanice.
                           
                        
                              3.
                           
                           
                              Mešanica tega pripravka s kantaksantinom z drugimi karotenoidi je dovoljena, če celotna koncentracija mešanice ne presega 80 mg/kg popolne krmne mešanice.
                           
                        
                              4.
                           
                           
                              Zaradi varnosti uporabnika je pri ravnanju treba nositi zaščito za dihala ter zaščitna očala in rokavice.
                           
                        
               
                  10. julij 2024
               
               
                  15 mg kantaksantina/kg jeter (mokro tkivo) in 2,5 mg kantaksantina/kg kože/maščob (mokro tkivo)
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Evropske unije za krmne dodatke: www.irmm.jrc.be/eurl-feed-additives.